ພວກນັກຊ່ຽວຊານ ກ່າວວ່າ ຄວາມລົ້ມແຫຼວຫຼາຍຢ່າງ ເຮັດໃຫ້ໄວຣັສໂຄໂຣນາ ຍັງສືບຕໍ່ແຜ່ລະບາດ
ພວກນັກຊ່ຽວຊານກ່າວວ່າ ການສືບຕໍ່ຍັງບໍ່ສາມາດຄວບຄຸມເຊື້ອໄວຣັສດັ່ງກ່າວນີ້ໄດ້ແມ່ນເປັນຍ້ອນຄວາມລົ້ມແຫຼວທີ່ມີມາເປັນລຳດັບ.
ຫຼັງຈາກໄດ້ມີການລະບາດຢ່າງໜັກຢູ່ຕາມເຂດແຄມຝັ່ງທະເລ ໃນລະດູບານໃໝ່ແລ້ວ ເວລານີ້ ໄວຣັສໂຄໂຣນາ ພວມແຜ່ລະບາດຢູ່ບັນດາລັດຊົນນະບົດທີ່ສອກ ຫຼີກຫ່າງໄກໃນພາກຕາເວັນຕົກຕອນກາງທາງເໜືອຂອງສະຫະລັດອີງຕາມຄຳເວົ້າຂອງພວກນັກຊ່ຽວຊານ ເຫດການດັ່ງກ່່າວແມ່ນຮ່ອງຮອຍອັນຫຼ້າສຸດຂອງຄວາມລົ້ມແຫຼວໃນດານຄວບຄຸມເຊື້ອໄວຣັສ ທີ່ໄດ້ເອົາຊີວິດຜູ້ຄົນໄປແລ້ວຫຼາຍກວ່າ 212,000 ຄົນອີງຕາມຂໍ້ມູນຂອງມະຫາວິທະຍາໄລ ຈອນສ໌ ຮອບກິນສ໌ ຊຶ່ງຫຼາຍກວ່າປະເທດອື່ນໃດທັງໝົດໃນໂລກ ແລະກໍເປັນຈຳວນການເສຍຊີວິດທີ່ສູງສຸດອັນດັບ 3 ໂດຍສະເລ່ຍ ໃນໄລຍະສອງ-ສາມອາທິດທີ່ຜ່ານມານີ້ ລັດດາໂກຕາເໜືອ ທີ່ມີປະຊາຊົນອາໄສຢູ່ ບໍ່ຄ່ອຍໜາແໜ້ນປານໃດນັ້ນ ແມ່ນນຳໜ້າສະຫະລັດ ກ່ຽວກັບຈຳນວນກໍລະນີຕິດເຊື້ອໃໝ່ໂດຍສະເລ່ຍ ຕິດຕາມດ້ວຍລັດດາໂກຕາໃຕ້ແລະວິສຄອນຊິນ ດັ່ງດຽວກັນກັບທີ່ໄດ້ເກີດຂຶ້ນຢູ່ຕາມຫົວເມືອງໃຫຍ່ໆ ເມື່ອຕົ້ນປີນີ້ ໂຄວິດ-19 ເວ ລານີ້ພວມຂົ່ມຂູ່ລະບົບຮັກສາສຸຂະພາບຂອງບັນດາລັດນ້ອຍໆໃນເຂດຊົນນະບົດທີ່ສອກຫຼີກຫ່າງໄກເຫຼົ່ານີ້ ໃຫ້ຮັບມືບໍ່ໄຫວ ພວກນັກຊ່ຽວຊານກ່າວວ່າ ການສືບຕໍ່ຍັງບໍ່ສາມາດຄວບຄຸມເຊື້ອໄວຣັສດັ່ງກ່າວນີ້ໄດ້ແມ່ນເປັນຍ້ອນຄວາມລົ້ມແຫຼວທີ່ມີມາເປັນລຳດັບ ສາສະດາຈານດ້ານການຊັ່ງຊາສຸຂະພາບແບບວິທະຍາເມຕຣິກ ອາລີ ມັອກດາ (Ali Mokdad) ທີ່ສະຖາບັນສຸຂະພາບເມຕຣິກແລະປະເມີນຜົນ ທີ່ເອີ້ນຫຍໍ້ວ່າ IHME ຂອງມະ ຫາວິທະຍາໄລວໍຊິງຕັນ ກ່າວວ່າ “ຍ້ອນການລະບາດເລີ້ມຂຶ້ນຢູ່ໃນເຂດເທດສະບານ ຜູ້ຄົນຢູ່ໃນເຂດຊົນນະບົດຈຶ່ງຮູ້ສຶກມີຄວາມປອດໄພ ມັນບໍ່ໄດ້ຢູ່ໃນຄຸ້ມທີ່ໃກ້ຄຽງກັບຂ້ອຍ ພວກເຂົາເຈົ້າຈຶ່ງບໍ່ໄດ້ລະມັດລະວັງ ” ການໃສ່ໜ້າກາກປິດປາກ ໂດຍທົ່ວໄປແລ້ວແມ່ນຕ່ຳກວ່າອັດຕາສະເລ່ຍຂອງປະເທດ ຢູ່ໃນສະຖານທີ່ຕ່າງໆ ເຊັ່ນລັດດາໂກຕາເໜືອແລະວິສຄອນຊິນ ອີງຕາມອົງການ IHME ແລະຂໍ້ມູນໃນການເຄື່ອນຍ້າຍໄປມາ ສະແດງໃຫ້ເຫັນວ່າ ຜູ້ຄົນບໍ່ໄດ້ໃຫ້ຄວາມສົນໃຈພຽງພໍ ກ່ຽວກັບການຢູ່ຫ່າງກັນໃນສັງຄົມ ສະພາບຄວາມເປັນຊົນນະບົດທີ່ສອກຫຼີກຫ່າງໄກແລະຂ້ອນຂ້າງໂດດດ່ຽວຂອງລັດດາໂກຕາເໜືອນັ້ນ ໝາຍຄວາມວ່າມັນອາດໃຊ້ເວລາດົນນານສຳລັບເຊື້ອໄວ ຣັສໂຄໂຣນາທີ່ຈະໄປຮອດໄປເຖິງລັດດັ່ງກ່າວ ແຕ່ສະຖານທີ່ ບ່ອນທີ່ເຊື້ອໄວຣັສແຜ່ລະບາດຢູ່ໃນເຂດຊົນນະບົດ ກໍຄືກັນກັບຢູ່ໃນຫົວເມືອງຕ່າງໆ ຄືຢູ່ໃນບ່ອນເຮັດວຽກ ບາກິນເຫຼົ້າ ຮ້ານອາຫານແລະບ່ອນເຕົ້າໂຮມກັນໃຫຍ່ໆອື່ນໆທີ່ຢູ່ຂ້າງໃນ